**Kriteriji ocjenjivanja iz Informatike**

|  |
| --- |
| Ocjene |
| **0%** | **44%** | **1** |
| **45%** | **59%** | **2** |
| **60%** | **74%** | **3** |
| **75%** | **89%** | **4** |
| **90%** | **100%** | **5** |

|  |
| --- |
| Zaključna ocjena |
| **0%** | **39%** | **1** |
| **40%** | **49%** | **2** |
| **50%** | **69%** | **3** |
| **70%** | **89%** | **4** |
| **90%** | **100%** | **5** |

**BILJEŽNICA**

Bilježnicu trebate imati na svakom satu sa sobom.
Gradivo koje smo obradili se nalazi na web stranici Škole i treba biti prepisano u bilježnicu.
Izuzetak su tablice koje smijete isprintati i zalijepiti te sadržaj koji nije potrebno prepisivati.
Jednom kad bilježnicu predate, nema ispravljanja dobivene ocjene - stoga provjerite jeste li sve prepisali.
Svaki dan kašnjenja je negativnih 2%.
Svaka lekcija koja nije u potpunosti prepisana je negativnih 11%.

**PROVJERE**

U pravilu 4-5 provjera u godini.
Provjera koja je 100% točno riješena u pravilu nosi dodatnih 5-10%.

**AKTIVNOST**

6 pluseva je potrebno za ocjenu 5.
Plusevi se mogu dobiti za uspješno riješene zadatke na satu, uređenost bilježnice i sudjelovanje u izvannastavnim aktivnostima vezanim za informatiku.
Minusi se mogu dobiti za neizvršavanje svojih obaveza i nepridržavanja pravila ponašanja.

**ISPRAVLJANJE OCJENA**

Ispravljena ocjena se zbraja s ocjenom koja se ispravlja, računa se njihov prosjek i ta se prosječna ocjena dalje uzima kao jedna ocjena. SAVJET – Ukoliko ciljate na 5, odmah ispravite ocjene koje su manje od 4.

**ZAKLJUČNA OCJENA**

U pravilu se zaključna ocjena računa kao prosjek svih postotaka/ocjena uz nekoliko dodatnih pravila:

Za ocjenu 5 najmanje jedna ocjena iz provjere mora biti 5.
Za ocjenu 4 najmanje jedna ocjena iz provjere mora biti 4 ili 5.
U slučaju 2 neispravljene negativne ocjene, učenik se šalje na dopunski rad.

**Pravila ponašanja u učionici**

* Učionica treba biti čista i uredna
* Paziti na  računalnu opremu u učionici (ne lupati po tipkovnici, ne dirati monitor prstima, ispravno ugasiti računalo)
* Instalacija novih programa na računala nije dozvoljena
* Prije izlaska iz učionice, računalo je potrebno ugasiti (monitori se ne gase)
* Prije izlaska iz učionice, stolac je potrebno vratiti na mjesto
* Prije izlaska iz učionice, igračke je potrebno vratiti na dogovoreno mjesto
* Učenik koji ima najmanje jednu neispravljenu negativnu ocjenu ne smije se igrati na računalima
* U učiteljev kabinet ne smijete ulaziti bez dozvole učitelja
* Stvari na učiteljevom stolu ne smijete dirati